**Revizija SEAP-a (Sustainable Energy Action Plan – Akcijski plan energetski održivog razvoja Grada Pule – Pole)**

U sklopu provedbe projekta Empowering („Empowering local public authorities to build integrated sustainable energy strategies“) Grad Pula – Pola provodi aktivnost revizije Akcijskog plana energetski održivog razvoja Grada Pule – Pole za period 2013. – 2020. godine.

Kroz sljedećih nekoliko mjeseci cilj nam je utvrditi ukupnu potrošnju energije na području našega grada u području zgradarstva, prometa i javne rasvjete.

Temeljem ulaznih podataka koji će se prikupiti, između ostalog, i putem ove ankete, planirat će se čitav niz mjera kojima će se direktno poticati i sufinancirati povećanje energetske učinkovitosti, primjena obnovljivih izvora energije, uvođenje ekološki prihvatljivog prometa i javne rasvjete na području grada Pule u periodu od 2020. do 2030. godine, a čime će se direktno utjecati na smanjenje emisija CO2 na području našega grada.

Cilj nam je planiranim mjerama obuhvatiti potrebe lokalnog stanovništva i djelatnosti, te nam je od iznimnog značaja od Vas dobiti povratnu informaciju putem ispunjenog upitnika.

Molimo Vas da ispunjavanjem anonimnog anketnog upitnika na linku <https://goo.gl/2Pa2kA>

pomognete u prikupljanju podataka o ukupnoj potrošnji energije na području grada Pule.